ནང་དོན་གནད་བསྡུས།དར་གོས་ཚོང་ལམ་ནི་རང་རྒྱལ་གྱི་ཤིས་ཨན་ཞིང་ཆེན་ནས་ཀན་སུའུ།མཚོ་སྔོན།སིན་ཅང་ནས་རྒྱལ་ཕྱི་ལ་བུད་དེ་ཁ་ཆེའི་རྒྱལ་ཁབ།ཨ་ཕྷའུ་ཧན་བཅས་ལ་འབྲེལ་བར་མ་ཟད།ཡ་གླིང་དཀྱིལ་མ་དང་ནུབ་མ་ཤར་མ་སོགས་རྒྱལ་ཁབ་དུ་མའི་ཚོང་ལམ་ཆེན་པོ་ཞིག་ཏུ་གྱུར་ཡོད་ལ།འདིས་ནི་ཡ་གླིང་གི་མི་རིགས་དང་རྒྱལ་ཁབ་སོ་སོའི་སྲིད་འབྱོར་རིག་གསུམ་གྱི་འབྲེལ་བ་དང་མཛའ་བརྩེ་བླ་ན་མེད་པ་མཚོན་ཐུབ།ལྷག་པར་དུ་ལོ་རྒྱུས་ཧ་ཅང་རིང་བའི་གནའ་བོའི་བོད་ཀྱི་མི་རིགས་འདིའང་ལོ་ངོ་སྟོང་ཕྲག་དུ་མའི་བརྒྱུད་རིམ་ནང་དུ་ཡ་གླིང་ཤར་མ་དང་ནུབ་མ།ཤར་དཀྱིལ་དང་ཤར་ལྷོར་གནས་པའི་མི་རིགས་དང་རྒྱལ་ཁབ་དུ་མར་ཚོང་ལས་དང་ཆོས་སྲིད་ཀྱི་འབྲེལ་བ་ཧ་ཅང་ཟབ་པས།དེ་དག་གི་ཆོས་གཞུང་རིག་གནས་རྣམས་ཀྱང་འོ་ཆུ་ལྟར་འདྲེས་ཡོད་པ་སྨོས་ཅི་དགོས།འོན་ཀྱང་ད་ཕན་རྒྱ་ཡིག་ལམ་ནས་ཞིབ་འཇུག་དང་དཔྱད་རྩོམ་རེ་མ་གཏོགས་བོད་ཡིག་ལམ་ནས་འབྲི་མཁན་ཤིན་ཏུ་ཉུང་།ད་ལན་ཕྲན་གྱིས་བོན་གྱི་གནའ་གཞུང་ཞི་ཁྲོ་རྩ་འགྲེལ་དང་མདོ་འདུས།བསྒྲགས་པ་གླིང་གྲགས་སོགས་ལ་གཞིར་བཅོལ་ཏེ།དར་གོས་ཚོང་ལམ་དང་འབྲེལ་བའི་མཚོ་བོད་མཐོ་སྒང་གི་ས་མིང་འགའ་ཞིག་ལ་ཉམས་ཞིབ་དང་ངོ་སྤྲོད་མདོ་ཙམ་བྱས་ཡོད།